Jason Galea li qed ikun akkużat bil-qtil ta’ Mario Camillieri l-Imnieħru u ta’ ibnu Mario kif ukoll bil-qtil ta’ Matthew Zahra ħareġ mill-ħabs wara li ħallas id-depożitu tal-libertà proviżorja li jammonta għal €60,000. Galea ħallas it-€30,000 fi flus kontanti bħala depożitu fil-kawża tal-qtil tal-Imnieħru u ibnu. Dan filwaqt li fil-kawża fejn qed jiġi akkużat bil-qtil ta’ Matthew Zahra, Galea għamel ipoteka ta’ €30,000 fuq propjetà tiegħu. Il-libertà proviżorja ngħatat fuq bosta restrizzjonijiet fosthom li ma jistax joħroġ mid-dar u li jiffirma darbtejn kuljum fl-għassa ta’ Birzebbugia.